laion/Wikipedia-Exotic huggingface dataset:
עלי סלים

עלי סלים (באורדו: سلیم; נולד ב-1980), הידוע יותר בשם האלטר אגו שלו, בֶּגוּם נַוַואזִישׁ עלי, הוא מנחה טלוויזיה, שחקן, חקיין ותסריטאי פקיסטני. את ראשית פרסומו קנה לו בחיקוי ראש ממשלת פקיסטן המנוחה, בנזיר בהוטו. בהמשך דרכו פרץ לתודעה הציבורית בהופעותיו בדמות הקרוס-דרסר בגום (אורדו: "גברת") נוואזיש עלי, שאיתה הגיש את תוכנית האירוח "Late Night with Begum Nawazish Ali". דמות זו של גברת עלי, אלמנה מטופחת בגיל העמידה, עטוית סארי מסורתי, קיבלה את צופיה בחדר האורחים שלה בשבת בערב לשעה של רכילות ושיחות על ענייני דיומא; עם הנשים המתארחות בתוכנית היא מחליפה עצות בענייני אופנה, ועם אורחיה הגברים (ואפילו עם מולות) היא מפלרטטת ללא בושה. בתוכנית התארחו שחקנים ופוליטיקאים, שהשתתפו בראיונות שבהם הציג להם סלים שאלות רומזניות ופרובוקטיביות. בעקבות לחץ מממשלת פקיסטן הופסקה התוכנית. סלים הופיע בערוץ הטלוויזיה דובר האנגלית Dawn News וברשתות הטלוויזיה AAJ TV ו-Geo TV. סלים פתוח לגבי זהותו המינית. הוא נוהג להצהיר כי הוא חש גם גבר וגם אישה, וכי הוא מנסה תמיד למצוא את האיזון בין שני המגדרים. דקלן וולש, מותר לנבוח, אבל לא לנשוך, באתר הארץ, 17 בספטמבר 2007 Pakistani Drag Queen Defies U.S Sohema Rehan, Star-trek: "I get to have the best of both worlds", Newsline, January 2006 (ראיון) Salman Masood (Karachi Journal), When She Speaks, He’s Breaking All of Islam’s Taboos, New York Times, January 3, 2007 Bruce Wallace, He gave Pakistan her voice, Los Angeles Times, January 22, 2008 Mamun M. Adil, It's bye, bye Begumfor now, Dawn, June 24, 2007 Amar C. Bakshi, Begum Nawazish Ali - Drag Queen Defies U.S., The Washington Post Newsweek, 14 August, 2007 Isambard Wilkinson, ‏How Pakistan's 'Dame Edna' has upset Musharraf, The Telegraph, 22 April 2006 John-Manuel Andriote, Pakistan’s drag sta: Popular TV talk show host started by impersonating Bhutto, Washington Blade, 4 April, 2008 Declan Walsh, Pakistan's late-night, cross-dressing TV star, San Francisco Chronicle, May 17, 2006 B. Imhasly, Pause für Drag Queen: Die Toleranz scheint vorbei - die "Late Night Show" von Begum Nawazish Ali pausiert, taz.de, 7 July, 2007 (בגרמנית) Thomas K. Gugler, Die Hohepriesterin des liberalen Extremismus Pakistans, suedasien.info, 11 November, 2008 (בגרמנית) ערך זה הוא קצרמר בנושא טלוויזיה ובנושא להט"ב. אתם מוזמנים לתרום לוויקיפדיה ולהרחיב אותו.
זק"ש

זק"ש הוא שם משפחה יהודי אשכנזי בראשי תיבות שפירושו "זרע קדושים", "זרע קודש שמו" או "זרע קדושים שנשרפו". שם משפחה יהודי מקביל פונטית הוא זקס – שפירושו הוא "בן ארץ סקסוניה". האם התכוונתם ל... זק"ש (חברה) – חברה למוצרי חשמל מרדכי יהודה לייב זק"ש – רב בשכונת זיכרון משה והסביבה, מהדיר ספרות הראשונים נלי זק"ש – משוררת ומחזאית גרמנייה, כלת פרס נובל לספרות שניאור זק"ש – חוקר חכמת ישראל, איש תנועת ההשכלה היהודית מאברו זק"ש – רופא, פתולוג ואיש ציבור יהודי מזאגרב, מייסד ענף הרפואה המשפטית בממלכת קרואטיה מיכאל זקש – רב ומטיף גרמני מילאן זק"ש – כנר ומנצח אופרה ממוצא יהודי שפעל בצ'כוסלובקיה וביוגוסלביה זקס ז"ק זק זקהיים
מיכאל הראשון, נסיך ולדימיר

מיכאל (מיכלקו) (ברוסית: Михалко, שנת לידה לא ידועה - 20 ביוני 1176), בנו של יורי דולגורוקי, היה נסיך ולדימיר. בשנת 1162 גורש על ידי אנדרי בוגולובסקי משטחי נסיכות ולדימיר ולפי הערכות של היסטוריונים התגורר בסביבות צ'רניגוב. בשנת 1168 השתתף בקרבות נגד הקומנים ולאחר מכן נשלח להילחם נגד כוחות של נובגורוד. הוא נלקח בשבי ושוחרר רק כעבור שנה, כאשר מונה על ידי אנדרי בוגולובסקי לשלוט על העיר טורצ'סק. בשנת 1170 השתתף במערכה נגד הקומנים להגנת העיר פריאסלאבל. בשנת 1172 מונה על ידי אנדרי בוגולובסקי להיות נסיך קייב אך לא היה יכול לקבל את המינוי כי היה בעיצומה של מערכה צבאית נגד נסיכים מנסיכויות שכנות. עם פטירת אנרדי בוגולובסדקי בשנת 1174 קיבל את הנסיכות ולדימיר. היה לו קושי לממש את התפקיד לאור התנגדות אצולת הערים הוותיקות בנסיכות ובעיקר סוזדל. לאחר מערכה צבאית מימש את המינוי והחל למשול בנסיכות. נפטר לאחר שנה, בשנת 1176. מדיה וקבצים בנושא מיכאל הראשון, נסיך ולדימיר בוויקישיתוף
אברהם קלדור

אברהם קלדור (נולד ב-20 במאי 1947, ישראל) הוא שחמטאי בדרגת אמן בינלאומי וזוכה במדליית כסף באולימפיאדת השחמט. נולד לשמואל ורחל קלדור (קלטר), שעלו לישראל מפולין בשנות ה-30 של המאה ה-20. למד בתיכון חדש בתל אביב. שירת בצה"ל כלוחם בחטיבת הצנחנים. בשנת 1964, בעת ביקורו של אלוף העולם בשחמט, טיגראן פטרוסיאן, השתתף קלדור במשחק שחמט סימולטני עמו והיה היחיד מבין המשתתפים שזכה בניצחון. בשנת 1971 חלק את המקום השני באליפות ישראל בשחמט. והיה חבר נבחרת ישראל באליפות העולם לסטודנטים. הנבחרת סיימה במקום הרביעי. בשנת 1972 ייצג את ישראל באולימפיאדת סקופיה ביוגוסלביה, שבה זכה במדליית כסף אישית עם 12.5 נקודות מתוך 16 נקודות אפשריות. בשנת 1975 הוענקה לו דרגת אמן בינלאומי. בשנת 1986, כשנמנע מישראל להשתתף באולימפיאדת השחמט ה-27 בדובאי, ארגן קלדור, ביחד עם פעילים נוספים מעולם השחמט, תחרות שחמט בינלאומית בירושלים, בה השתתף גם ויקטור קורצ'נוי, אלוף רוסיה לשעבר. היה מנהל מערכות המידע בחברת סנו ובחברות נוספות. ניהל את אתר האיגוד הישראלי לשחמט. קלדור נשוי לעדנה ואב לארבעה, מתגורר בבת ים. אברהם קלדור, ברשת החברתית פייסבוק אברהם קלדור, באתר צ'סגיימס (באנגלית) אברהם קלדור, באתר פיד"ה (באנגלית) אברהם קלדור, באתר האיגוד הישראלי לשחמט Kaldor, Avraham, באתר אולימפבייס (באנגלית) ערך זה הוא קצרמר בנושא ישראלים ובנושא שחמטאים. אתם מוזמנים לתרום לוויקיפדיה ולהרחיב אותו.
גאוגרפיה של רמת הגולן

רמת הגולן היא חבל הארץ הצפוני ביותר והמזרחי ביותר שבשליטת מדינת ישראל, והיחיד מבין אזורי המדינה המצוי מזרחית לבקעת הירדן. הגולן מהווה את חלקו המערבי של אזור הבשן המתחלק לארבעה אזורים גאוגרפיים (ממערב למזרח): רמת הגולן הבשן טרכון (א-לֶג'ה) חורן או הר הדרוזים (ג'בל א-דרוז) גבולה המערבי של רמת הגולן היא בקעת הירדן. גבולה הדרומי הגאוגרפי הוא בקעת נחל הירמוך, הגבול הגאוגרפי הצפוני המפריד בין רמת הגולן לבין הר החרמון הוא נחל סער. במזרח גבול חבל הארץ אינו חד-משמעי, ומקובל לומר שהגבול עובר לאורך נחל רוקד ונחל עלאן. שטחו של הגולן - 1,250 קמ"ר. אורכו - כ- 60 ק"מ. רוחבו המרבי - 30 ק"מ. גבולות אלה אינם הגבולות המדיניים והאדמיניסטרטיביים של חבל הארץ: חלק משטח הגולן נמצא בשטחה של סוריה, ואילו חלקים של נפת גולן אינם מהווים חלק מהחבל הגאוגרפי של רמת הגולן - כגון הר החרמון המהווה אזור גאוגרפי נפרד, ובקעת בית צידה המהווה חלק מבקעת הירדן. ברחבי הגולן פזורים אתרים ארכאולוגיים רבים וביניהם גלגל רפאים. רמת הגולן היא רמה מישורית המשתפלת מצפון לדרום. בדרומה - גובה המישור כ-300 מטרים מעל פני הים, ובצפונה מגיעה הרמה לגובה של כ- 1,100 מטרים מעל פני הים. מן המישור מתרוממים פסגות הרי געש. גובהם של הרי הגעש מעל המישור מגיע ל-30 מטרים מעל המישור בגבעת פזרה ול- 300 מטרים מעל המישור בהר אביטל. כ-12 קמ"ר משטחי הגולן הם שטחים בנויים. מבין השטחים הפתוחים בגולן: כ-0.54% הם מאגרי מים. כ-5% שטחי חקלאות מעובדים. כ-12% הם שמורות טבע. בצפון הגולן עוברים הנחלים ממזרח למערב ויורדים לעמק החולה. באזור זה כ-25 נחלים (בממוצע נחל חוצה את הגולן כל קילומטר מצפון לדרום). ברמה רק שני נחלי איתן - נחל ג'ילבון ונחל שוח (ואדי אל-פאג'ר). שאר הנחלים הם נחלי אכזב המובילים מים רק בחורף ובהם: נחל עורבים, נחל פרע, נחל חמדל, ונחל נשף. נחלי מרכז רמת הגולן זורמים ממזרח למערב ודרום מערב ונשפכים לבקעת בית צידה שבצפון מזרחה של הכנרת: נחל משושים נחל זוויתן נחל יהודיה נחל בתרה נחל דליות נחל גמלא נחל שפמנון נחל מיצר באזור זה של רמת הגולן זורמים הנחלים הן מזרחה (ונשפכים לנחל רוקד), הן דרומה (ונשפכים לירמוך) והן מערבה (ונשפכים לכנרת). נחל סמך הוא הגדול בנחלים הנשפכים לכנרת. באחד מיובליו של נחל אל על נמצאים המפל השחור והמפל הלבן. נחלים עיקריים נוספים: נחל כנף נחל מיצר נחל סמך רמת הגולן היא האזור הגאוגרפי בו מספר המפלים הרב ביותר בארץ ישראל. הסיבה לכך היא אופייה הטופוגרפי של הרמה (הפרשי גובה משמעותיים) וכן כמות המשקעים המרובה. בגולן 20 מפלים שגובהם עולה על 10 מטרים. הגבוה במפלי הגולן הוא מפל גמלא (שגובהו 53 מטרים), והשני בגובהו הוא מפל גילבון (41 מטרים). ישנם שני סוגי מפלים עיקריים - מפלים החורצים את סלעי הבזלת - דוגמה למפל מסוג זה הוא המפל השחור, ומפלים החורצים את סלעי המשקע הגיריים - דוגמה למפל מסוג זה הוא המפל הלבן. האקלים של אזור רמת הגולן הוא אקלים ים תיכוני קיץ חם בדרום ובמרכז שלו וים תיכוני קיץ חמים בחלקו הצפוני. עונת הגשמים נמשכת על פני שבעה חודשים - ספטמבר עד מאי, אולם 70% מכמות הגשמים יורדת בחודשים דצמבר - פברואר. שלג יורד בצפון רמת הגולן כמעט מידי חורף. מיכה לבנה, גולן - 20 שנה ועוד 2000, משרד הביטחון – ההוצאה לאור, 1993
חליפה

האם התכוונתם ל... חליפה (לבוש) – מערך לבוש המכסה את שני פלגי הגוף ושחלקיו קשורים זה בזה חליפת חלל חליפת כנפיים חליפת צלילה חליפת סקי חליפת מכתבים - התכתבות חליפה (מתמטיקה) – בבחירה שבה יש חשיבות לסדר ואין החזרה ח'ליפה - מעמד השליטים באסלאם בורג' ח'ליפה – או מגדל ח'ליפה - גורד שחקים בדובאי על שם שליט איחוד האמירויות הערביות, הבניין הגבוה בעולם מתחם הטניס הבינלאומי על שם ח'ליפה – מתחם טניס הנמצא בדוחה, בירת קטר בית ח'ליפה – או בערבית: אאל ח'ליפה - שמה של המשפחת השולטת בבחריין סחר ח'ליפה – סופרת פלסטינית אישים: יחזקאל חליפה – אלוף ושיאן ישראל באתלטיקה חליפין חליפות
לטבים

לטבים (בלטבית: latvieši) הם אומה וקבוצה אתנית שמקורן מהמדינות הבלטיות, מתגוררים בעיקר בלטביה שם הם מונים כמיליון וחצי נפש. כחצי מיליון לטבים נוספים חיים בעיקר במדינות כארצות הברית, הממלכה המאוחדת, רוסיה, קנדה, ברזיל ואוסטרליה. שפת האם שלהם היא לטבית. מקור העם הלטבי הוא בלטביה שהייתה מוכרת בעבר כ"ליבוניה" או כ"לטגליה", ואשר התפתח לאומה הלטבית. כמו שאר המאפיינים הלטבים גם השפה הלטבית הושפעה מסביבתה. במשך השנים הושפעה התרבות הלטבית ומנהגיה בעיקר מהתרבות הגרמנית והסקנדינבית. התרבות הנוצרית שכיום שולטת בעם הלטבי הגיעה לאזור לטביה בסביבות המאה ה-11. רוב הלטבים הם לותרנים, מלבד אלו ששוכנים במזרח לטביה, שם הדת השלטת היא הנצרות הקתולית. רובה המוחלט של האומה הלטבית חי כיום בלטביה, והיתר מתגורר בעיקר ברוסיה (קרוב לגבול הלטבי), בבריטניה ובצפון אמריקה. במשך 150 שנים נשלטו הלטבים על ידי האימפריה הרוסית ולאחר מלחמת העולם הראשונה זכו לעצמאות קצרה של כ-22 שנים. לאחר קריסת ברית המועצות זכו הלטבים לעצמאות מחודשת הקיימת עד היום, אשר זכתה לרוב מוחלט של הכרה עולמית. בעיני רבים העם הלטבי וארצו הוא מרכז התרבות והאזור הבלטי[דרוש מקור]. מדיה וקבצים בנושא לטבים בוויקישיתוף ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
וסבולוד הקן הגדול, נסיך ולדימיר

וסבולוד הקן הגדול (ברוסית:Всеволод Большое Гнездо;‏ 1154 - 12 באפריל 1212) היה בנו של יורי דולגורוקי. נסיך ולדימיר בתקופת הזהר שלה. בשנת 1162 גורש וסבולוד על ידי אנדרי בוגולובסקי משטחי נסיכות ולדימיר ועבר לקונסטנטינופול עם אימו. בדרך חזרה לרוסיה הוא עבר דרך טביליסי והתחתן עם הנסיכה המקומית. לאחר פטירת אחיו מיכאל הראשון התמנה לנסיך ולדימיר. בן דודו, בתמיכת האצולה מרוסטוב, ניסה להדיחו אך בקרב מכריע וסבולוד ניצח את מתנגדיו. תקופת שלטונו הייתה תקופת הזוהר של נסיכות ולדימיר. בבסיס הכוח שלו הייתה אצולה מערים חדשות (ולדימיר, קוסטרומה, טבר, דמיטרוב). בהתאם לעדויות הכרוניקה צבאו היה גדול וחזק. וסבולוד ניהל 3 מערכות צבאיות נגד בולגריה של הוולגה (בשנים 1181, 1183 ו-1186). במהלך 3 מלחמות נוספות בתקופת 1180–1207 הוא השתלט על נובגורוד ושטחים נוספים. תוך שיתוף פעולה עם נסיך גליץ' הוא השפיע על הנעשה בנסיכויות קייב וצ'רניגוב. בשנת 1206 וסבולוד מינה את בנו הבכור קונסטנטין להיות נסיך נובגורוד וכוונתו הייתה לתת את נסיכות ולדימיר (הנסיכות הבכירה ברוסיה) לבנו הצעיר יורי. כתוצאה מכך, לאחר פטירתו הייתה מלחמת ירושה בין האחים. בין ציוני הדרך של שלטונו של וסבולוד היה טבח באצולת רוסטוב שהתנגדו לשלטונו, הרחבת נסיכות ולדימיר, בניית כנסיות חדשות בוולדימיר וחיזוק המבצר בעיר זו. אשתו הראשונה הייתה מריה ככל הנראה ממוצא אוסטי. היו להם כ-14 ילדים: סביסלאבה וססלאבה ורכוסלאבה, התחתנה עם נסיך קייב קונסטנטין בוריס גלב יורי יארוסלאב הלנה ולדימיר סוויאטוסלאב איוואן פלגיה אנה לאחר פטירת מריה בשנת 1205 (או 1206) הוא התחתן עם בת אצולה מקומית. מנשואין אלו לא היו לו ילדים. מדיה וקבצים בנושא וסבולוד הקן הגדול, נסיך ולדימיר בוויקישיתוף
אדוארד טיצ'נר

אדוארד ברדפורד טיצ'נר (באנגלית: Edward Bradford Titchener; ‏11 בינואר 1867 – 3 באוגוסט 1927) היה חוקר בריטי בתחום הפסיכולוגיה, מראשי גישת הסטרוקטורליזם. טיצ'נר נולד בצ'יצ'סטר שבאנגליה לאליס פילד הבין ולג'ון טיצ'נר. אמו ברחה ממשפחתה, משפחה מיוחסת מסאסקס, כדי להתחתן עם אביו ב-1866. אביו עבד כפקיד עד מותו משחפת בשנת 1879. משפחתו, חמישה אחים, עברו ממקום למקום לאורך זמן זה. כשהיה בן תשע נשלח לחיות עם סבו וסבתו מצד האב, ועם שתי דודותיו. סבו היה עורך דין ומשקיע מוצלח, ואף ראש העיר לשעבר של צ'יצ'סטר. בשהותו אצל סבו נשלח לבית הספר. השקעותיו של הסב החלו לגרום להפסדים ב-1888, וכמה חודשים לאחר מכן הוא נפטר. מ-1885 עד 1890 למד באוניברסיטת אוקספורד. וב-1890 עבר לגרמניה, שם למד לתואר דוקטור בסתיו 1890 באוניברסיטת לייפציג בגרמניה, כתלמידו של הסטרוקטורליסט וילהלם וונדט. ב-1892, עם קבלת הדוקטורט, עבר לאוניברסיטת קורנל במדינת ניו יורק, שם שימש כמרצה לפסיכולוגיה עד מותו. הוא ייסד באוניברסיטה מעבדה ראשונה לפסיכולוגיה, ועסק בה במחקר בתחום. כמו כן כתב מאמרים וספרים רבים בנושא מבוא לפסיכולוגיה ופסיכולוגיה ניסויית. בנוסף ערך עיתונים מדעיים חשובים כגון "Mind"‏ ו-"American Journal of Psychology". תורתו של טיצ'נר ממזגת בקרבה רעיונות מהאמפיריציזם הבריטי ביחד עם האידיאליזם הגרמני. כסטרוקטורליסט, טיצ'נר האמין כי הנפש בנויה כמבנים שניתן לחקור את מרכיביהם – כשם שניתן לפרק מים למרכיבים כימיים, כך ניתן לפרק מחשבות ורגשות. בניגוד לוונדט שסבר כי הרגשות מורכבים משלשה רכיבים בסיסיים סבר כי הם ביסודם חד־ממדיים, והאפשרות היחידה שבהם היא נעימות או חוסר נעימות. הוא סבר כי קיימים בתודעה כ-40,000 אלמנטים. השפעתו בארצות הברית בעשורים הראשונים לאחר שהגיע לשם הייתה גדולה, אך בהמשך דעכה. An Outline of Psychology (1896) A Primer of Psychology (1898) Experimental Psychology (ארבעה כרכים, 1905–1901) Elementary Psychology of Feeling and Attention (1908) Experimental Psychology of the Thought Processes (1909) A Textbook of Psychology (שני כרכים, 1910–1909) A Beginner's Psychology (1915) מדיה וקבצים בנושא אדוארד טיצ'נר בוויקישיתוף אדוארד טיצ'נר, באתר פרויקט הגנאלוגיה במתמטיקה אדוארד טיצ'נר (באנגלית) תקציר הרצאה(הקישור אינו פעיל) biography/Edward-B-Titchener אדוארד טיצ'נר, באתר אנציקלופדיה בריטניקה (באנגלית) ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
נחל מיצר

נַחַל מֵיצַר הוא נחל אכזב בדרום רמת הגולן, הזורם אל הירמוך. שם הנחל נובע מהמעבר הצר הכלוא בינו ובין נחל עין גב, שבו עובר כביש חמת גדר - רמת מגשימים (כביש 98). אורכו של הנחל 9 קילומטר, ובו מפל מיצר, שגובהו תשעה מטרים. לאחריו יורד הנחל בתלילות לעבר הירמוך. הנחל מתחפר בשכבות הקירטון מתקופת האיאוקן, הנחשפות מתחת למעטה בזלת הכיסוי הדק של דרום רמת הגולן. אגן הנחל מוכרז כשמורת טבע בשטח של 10,540 דונם, אשר הוכרזה לראשונה בצו אלוף ביום 22 ביוני 1972. הכרזה זו איבדה את תוקפה עם קבלת חוק הגולן בשנת 1981. בשמורה עצי אלון התבור ואלה אטלנטית, ומדרונות הנחל התלולים מכוסים בבתה עשבונית הכוללת שיחי מרווה ריחנית, רותם המדבר, חלבלוב מגובשש ועוד. באפיק הנחל גדלה צמחיית נחלים הכוללת עצי ערבה מחודדת, שיחי הרדוף הנחלים, פטל קדוש וקנה מצוי. עוד גדלים בשמורה חלמונית גדולה ואירוס הגלבוע. השמורה באתר iNature שימו אוזניות - נחל מיצר, סרטון בערוץ "מטיילים בארץ", באתר יוטיוב (אורך: 13:14)
אייזקראוקלה (מחוז)

מחוז אייזקראוקלה (בלטבית: Aizkraukles rajons) היה אחד מבין שלושים ושלושה מחוזות לטביה עד החלוקה מחדש של לטביה ב-2009. המחוז נקרא על שם העיר המרכזית והגדולה בו אייזקראוקלה. שטח המחוז היה 2,566 קמ"ר ובתחילת 2009 התגוררו בו כ-40,000 תושבים. אתר האינטרנט הרשמי של אייזקראוקלה ערך זה הוא קצרמר בנושא לטביה ובנושא היסטוריה. אתם מוזמנים לתרום לוויקיפדיה ולהרחיב אותו.
אלוקסנה (מחוז)

מחוז אלוקסנה (בלטבית: Alūksnes rajons) היה אחד מתוך שלושים ושלושה מחוזות לטביה. גודלו המחוז הוא 2,243 קמ"ר והתגוררו בו כ-24,159 אנשים. בירת המחוז והעיר המרכזית והגדולה ביותר בו היא אלוקסנה שעל שמה קרוי המחוז. המחוז, כשאר מחוזות (Rajons) לטביה, בוטל כחלק מהרפורמה המנהלתית של 2009. אתר האינטרנט הרשמי של אלוקסנה ערך זה הוא קצרמר בנושא לטביה ובנושא היסטוריה. אתם מוזמנים לתרום לוויקיפדיה ולהרחיב אותו.
מאנדי

האם התכוונתם ל... מאנדי (עיר) – עיר בהימאצ'ל פרדש שבהודו אישים: אלכסנדרו מאנדי (Mandy) – מלחין ומשורר רומני גיולה מאנדי (Mándi) – כדורגלן ומאמן הונגרי עיסא מאנדי – כדורגלן אלג'יראי קארוי מאנדי – איש צבא יהודי-הונגרי אישים ששמם הפרטי הוא מנדי מנדי מאנדיי
מנדי

האם התכוונתם ל... כפר מנדי – יישוב יהודי בתקופת המשנה מנדי (מאכל) – מאכל מסורתי תימני עם בשר ואורז מנדי (סרט) – סרט אימה משנת 2018 אישים ששם משפחתם מנדי: אדוארד מנדי – שוער כדורגל סנגלי בנז'מין מנדי – מגן כדורגל צרפתי נמפליס מנדי – קשר כדורגל צרפתי-סנגלי פרלאן מנדי – מגן כדורגל צרפתי אישים ששמם הפרטי הוא מנדי מאנדי
היחידה ללוחמה בטרור

האם התכוונתם ל... בישראל ימ"מ, היחידה הלאומית המיוחדת ללוחמה בטרור – יחידת העילית של משטרת ישראל ללוחמה בטרור ויחידת ההשתלטות הלאומית של ישראל יחידת הלוט"ר – יחידה מובחרת בצה"ל המכשירה כוחות ללוחמה בטרור וללוחמה זעירה לוט"ר אילת – יחידת מילואים מובחרת של צה"ל המשמשת כיחידת השתלטות באזור אילת והערבה לוט"ר עוטף – יחידת מילואים מובחרת בצה"ל המשמשת כיחידת התערבות בעוטף עזה בחו"ל היחידה ללוחמה בטרור (הודו) ‏(ATS) – יחידת עילית של משטרת הודו ללוחמה בטרור SWAT ‏(Special Weapons And Tactics, ״טקטיקות וכלי נשק מיוחדים״) – יחידות משטרה מיוחדות בארצות הברית המיועדות ללוחמה בטרור היחידה ללוחמה בטרור CTU ‏(Counter Terorist Unit) – ‏כוח עילית בדיוני של ה-CIA העומד במרכז סדרת הטלוויזיה האמריקאית 24, ראו 24 (סדרת טלוויזיה)#היחידה ללוחמה בטרור (CTU) יחידת השתלטות – כל יחידה צבאית או משטרתית המאומנת בפריצה והשתלטות על מבנים וכלי תחבורה, לצורך לוחמה בטרור ושחרור בני ערובה יחידה משטרתית טקטית – יחידה מיוחדת של שוטרים-לוחמים ללוחמה בטרור, השתלטות וחילוץ בני ערובה, מעצר מחבלים ופושעים מסוכנים וכיוצא באלה מלחמה בטרור – מונח כללי המתייחס לאמצעים ולשיטות המשמשים גופים מדיניים ופרטיים כדי להילחם בטרור לוט"ר (פירושונים)
מקאליסטר

מקאליסטר (בכתיב לועזי: Macalister או McAllister) הוא שם משפחה סקוטי. האם התכוונתם ל... גארי מקאליסטר – כדורגלן סקוטי רוברט מקאליסטר – ארכאולוג בריטי אלכסיס מק אליסטר – כדורגלן ארגנטינאי
כימאי

כימאי הוא אדם העוסק בכימיה. כימאי הוא מדען שחוקר את הרכב החומר, מבנהו, תכונותיו והשינויים החלים בו במהלך אינטראקציה עם חומר אחר או עם אנרגיה. כימאים פועלים לשיפור איכותם של מוצרים קיימים או לתכנון ופיתוח של תגובות כימיות שמטרתן לייצר חומרים חדשים בשיטות יעילות וחסכוניות. לא ניתן כמעט לחשוב על תעשייה שאינה נהנית מפירות המחקר המדעי שבוצע על ידי הכימאים. השם נגזר ממונח ישן יותר – אלכימאי, שעסק באלכימיה. תפותי שנחשבת לכימאית הראשונה מוזכרת בחרס מהמאה ה-12 לפנה"ס. הכשרה למקצוע כימאי ניתנת בשלושה מסלולים: באוניברסיטאות, במסגרת המחלקה לכימיה, בהתמחויות שונות (כימיה אורגנית, כימיה פיזיקלית וכדומה). בישראל מתקיימים לימודי כימיה בטכניון ובכל האוניברסיטאות, מלבד אוניברסיטת חיפה. הלימודים בישראל, לתואר בוגר בכימיה (B.A) נמשכים כשלוש שנים.  בבתי ספר להנדסה, במסגרת המחלקה להנדסה כימית. בבתי ספר להנדסאים, לתואר הנדסאי כימיה. כימאים עשויים להשתלב בתחומי המחקר והפיתוח ובתחומי האנליזה ובקרת האיכות בתעשיות הכימיות השונות ובגופי מחקר כגון אוניברסיטאות או מכונים מדעיים. מקומות התעסוקה העיקריים בתחום התעשייתי עבור כימאים הן: מפעלי מזון מפעלים לייצור מוצרי עץ ונייר תעשיית הפטרוכימיה והדלקים תעשיית הפלסטיקה והפולימרים תעשיית התרופות והפרמצבטיקה מפעלים לייצור ופיתוח חימוש, חומרי לחימה כימיים וחומרי נפץ מפעלים לייצור דשנים וחומרי הדברה מפעלים לייצור דטרגנטים, מוצרי היגיינה ובשמים מפעלים לייצור פיגמנטים וחומרי צבע מפעלים לייצור גזים תעשייתיים מפעלים לייצור סוללות חשמליות והתקנים אלקטרוכימיים אחרים תעשיית המטלורגיה תעשיית המיקרואלקטרוניקה והמוליכים למחצה מתקני התפלה, ומתקנים לטיהור שפכים מתקני גרעין ואנרגיה מתקנים לטיפול בפסולות ובחומרים מסוכנים כימאים עשויים להשתלב גם בתעשיית הביוטכנולוגיה, ובמוסדות מחקר רפואיים וכן בתחומי עיסוק הקשורים לזיהוי פלילי, ארכאולוגיה וגאולוגיה. אות ההוקרה החשוב ביותר על הישגים בתחום הכימיה הוא פרס נובל לכימיה, המוענק לכימאים ולעוסקים בתחומים קרובים, כגון ביוכימיה. שני לו בחשיבות עבור כימאים, הוא פרס וולף, המוענק בישראל. ערך מורחב – החברה הישראלית לכימיה החברה הישראלית לכימיה (ICS) היא האגודה המקצועית לכימיה בישראל. כימאי מורשה תעשייה כימית בישראל be a Chemist, סרטון באתר יוטיוב Chemist - A day in the life, סרטון באתר יוטיוב כימאים, דף שער בספרייה הלאומית
מרואן שמאח'

מרואן שמאח' (בערבית: مروان الشماخ, בצרפתית: Marouane Chamakh; נולד ב-10 בינואר 1984) הוא כדורגלן עבר מרוקאי-צרפתי ששיחק בעמדת החלוץ. שמאח' החל את הקריירה שלו בקבוצת הנוער של מארמאדיאס. בשנת 2000, בגיל 16, עבר למחלקת הנוער של בורדו, שם השתתף ב-17 משחקים והבקיע שישה שערים, וכעבור שנתיים עלה לקבוצה הבוגרת. ב-19 בינואר 2003 ביצע שמאח' את הופעת הבכורה שלו במדי בורדו בגביע הליגה הצרפתי נגד מץ, ואת הופעת הבכורה שלו בליגה הצרפתית ערך פחות מחודש לאחר מכן, ב-8 בפברואר 2003, נגד ספורטינג קלאב דה בסטיה. ב־20 במאי 2003 הבקיע את הגול הראשון שלו בקריירה נגד ניס. בתחילת עונת 2008/2009 הוביל שמאח' את בורדו לזכייה השנייה בתולדותיה בסופר קאפ הצרפתי, לאחר ניצחון על ליון בדו-קרב פנדלים, ובגביע הצרפתי לאחר ניצחון 4-0 על ואן מהליגה שנייה. הוא סיים את העונה עם 13 שערי ליגה, בנוסף הוא זכה עם בורדו באליפות צרפת, לאחר שבע זכיות רצופות של ליון. את עונת 2009/2010 סיים שמאח' עם 15 שערים. בעונה זו כבש גם חמישה שערים בתשעה משחקים במסגרת ליגת האלופות, כאשר בשלב הבתים כבש שני שערים, אחד מול יובנטוס והשני מול באיירן מינכן, ובכך עזר לקבוצתו להעפיל לשמינית גמר ליגת האלופות. שמאח' כבש גם בשמינית הגמר מול אולימפיאקוס מה שסידר לקבוצתו מפגש מול ליון ברבע הגמר. שמאח' כבש בשני המשחקים אך זה לא עזר לבורדו שהודחה מהליגה. בתחילת 2010 סירב להאריך את החוזה שלו בבורדו, ולאחר חודשים של התלבטויות, בהן סירב להצעות מליברפול, טוטנהאם ועוד כמה מועדונים מרוסיה, החליט שמאח' לעבור לארסנל. במהלך הזמן שלו בבורדו הבקיע 76 שערים, מה שהופך אותו לכובש השמיני הכי גדול בהיסטוריה של בורדו. ב-5 בינואר 2013 עבר שמאח' בהשאלה לקבוצת וסטהאם יונייטד מהפרמייר ליג. ב-10 באוגוסט 2013 חתם שמאח' לעונה אחת בקריסטל פאלאס. לאחר שהיה צפוי לעזוב את הקבוצה בתום העונה, האריך את חוזהו בשנתיים. באוקטובר 2016 עבר לקארדיף סיטי מליגת המשנה, אותה עזב כעבור חודשיים, במדיה רשם שתי הופעות ליגה בלבד. ב-26 במאי 2019, לאחר שלא שיחק במשך כשנתיים וחצי, הודיע שמאח' על פרישה מכדורגל. אף על פי שנולד וגדל בצרפת, שמאח' בחר לשחק בנבחרת מרוקו היות שהוריו מרוקאים. שמאח' משחק בנבחרת מרוקו מאז 2003 וכרגע יש לו 17 שערים ב-63 הופעות. ב-8 ביוני 2003 ערך שמאח' את הופעתו הבכורה במרוקו במוקדמות גביע אפריקה לאומות מול סיירה לאון. שמאח' עזר לנבחרתו להעפיל לגמר גביע אפריקה לאומות ב-2004, שם הפסיד עמה בתוצאה 2-1 לנבחרת תוניסיה. ב־11 באוגוסט 2010 הוביל את הקבוצה כקפטן בפעם הראשונה נגד גינאה המשוונית בניצחון 2-1. בורדו ליגת העל הצרפתית : 2008-09 גביע ליגה הצרפתי : 2007, 2009 מגן הקהילה הצרפתי : 2008, 2009 מדיה וקבצים בנושא מרואן שמאח' בוויקישיתוף מרואן שמאח', ברשת החברתית אינסטגרם מרואן שמאח', באתר Transfermarkt מרואן שמאח', באתר Soccerway מרואן שמאח', באתר BDFutbol מרואן שמאח', באתר WorldFootball.net מרואן שמאח', באתר National Football Teams מרואן שמאח', באתר FootballDatabase.eu מרואן שמאח', באתר ESPN Mohamed Fajah Barrie, "Marouane Chamakh: Former Arsenal and Morocco striker confirms retirement". BBC. May 26, 2019
בריסטה

בריסטה (מאיטלקית: Barista) הוא מוזג המתמחה בהכנת משקאות קפה במכונת אספרסו בעיקר. המונח "בריסטה" שאול מן השפה האיטלקית, שבה הוא מציין מוזג באופן כללי - ללא התייחסות לקפה. בחוגים מסוימים נשמר התואר בריסטה אך ורק למי שרכש דרגת מיומנות גבוהה בהכנת קפה, הדורשת ידע נרחב בסוגי הקפה השונים, מותגי הקפה, תערובות של פולי קפה, תכונותיו הגופניות של הקפה, שיטות לקליית קפה והכרה מדוקדקת של מכונת האספרסו ושאר הציוד המשמש להכנת קפה. על פי רוב, בריסטה גם מתמחה בלאטה ארט. בעולם קיימים בתי ספר המכשירים בריסטי לעבודה. ההכשרה לרוב קצרה מאוד. ישנן תחרויות בריסטי, לאטה ארט וקופיפליירינג המיועדות לבריסטי ומושכות קהל רב. בישראל, איגוד הקפה הישראלי הוא הגוף המרכזי העוסק בתחרויות בריסטי. הזוכה בתחרות של איגוד הקפה הישראלי נשלח לייצג את ישראל בתחרות הבריסטה העולמית. בית קפה מקינטה ציור בקפה הפסקת קפה קופיפליירינג אתר של אליפות העולם לבריסטי צורת הרבים של "בריסטה" באיטלקית